b'\n_START_ARTICLE_\nLusnec\n_START_SECTION_\nOpis\n_START_PARAGRAPH_\nLusnec je do 25 cm visoka cveto\xc4\x8da rastlina brez zelenih listov, ki zajeda korenine listnatih dreves, od koder s pomo\xc4\x8djo sesalnih korenin \xc4\x8drpa \xc5\xbeivljenjske sokove. Korenika rastline lahko tehta ve\xc4\x8d kilogramov. Prvi\xc4\x8d zacveti pribli\xc5\xbeno po desetih letih, cvetovi pa so bele ali ro\xc5\xbenate barve. Cveti od marca do maja. Najpogosteje uspeva v vla\xc5\xbenih gozdovih, najve\xc4\x8dkrat pa zajeda leske in jel\xc5\xa1e, redkeje pa tudi bukve.'